Կար եւս մեկ հանգամանք, որը խոչընդոտում էր ձկների վերարտադրողականության բարձրացմանը: Դա Սեւան թափվող գետերի վրա փոքր ՀԷԿ-երի կառուցումն էր: Սեւանա լիճ լցվող գետերից Այրքի, Ավազանի եւ Գետիկի վրա փոքր ՀԷԿ-երի կառուցման լիցենզիա էր տրվել: Նմանատիպ օբյեկտները խաթարում են գետի ջրային ռեժիմը, ինչպես նաեւ խոչընդոտում ձկների անցմանը, որոնք ձվադրման համար Սեւանից բարձրանում են դեպի գետի ակունք։ Սեւանի ձկնապաշարների պահպանման նպատակով վերջերս ՀՀ կառավարությունը որոշում ընդունեց արգելել Սեւանա լիճ թափվող գետերի վրա փոքր ՀԷԿ-երի կառուցումը: